Editoryal 


Pahayagan ng Partido Komunista ng Pilipinas 
Pinapatnubayan ng Marxismo-Leninismo-Maoismo 


AYAN 


Tomo XLII Blg. 22 
Nobyembre 21, 2011 
www. philippinerevolution. net 


Itakwil ang paghahari 
ng imperyalismong US sa Asia-Pacific 


ekonomya ng imperyalismong US, nakatuon 

ito ngayon sa pag-iibayo ng dominasyon ni- 
to sa rehiyon ng Asia-Pacific. Tahasang iwinawas- 
iwas ngayon ng US ang kapangyarihan nito sa 
ngalan ng tinagurian nitong "America's Pacific 
Century," isang balangkas para palawakin at pata- 
tagin ang kaharian ng imperyalismong US sa rehi- 
yon at gapiin ang lahat ng nakikitang hamon o 
banta sa paghaharing ito. 

Idineklara kamakailan ng mismong pinuno ng 
imperyalismong US na si Barack Obama na, "Iti- 
natakda ng aming panghabampanahong interes 
sa rehiyon ang panghabampanahong presensya 
namin sa rehiyon. Ang US ay isang kapangyarihan 
sa Pacific, at palagian kaming mananatili rito." Sa 
paglalahad naman ni US Secretary of State Hillary 
Clinton, idineklara niya na ang "paglalagak ng 
makabuluhang pinalaking puhunan sa rehiyong 
Asia-Pacific" ang "susi sa ka- 
saganahan at seguridad" 


SG: harap ng nagpapatuloy na pagkalugmok ng 


10 araw na atake 
ng AFP sa NEMR, bini- 

Mga tampok 
sa isyung ito... 


go ng BHB 


Magkasunod na 
opensiba sa Samar 


ng US. 

Ang mga deklarasyong ito at kaakibat na hak- 
bangin ng imperyalismong US ay walang ibang 
patutunguhan kundi ang pagpapaigting ng pang- 
hihimasok ng US sa pulitika, militar, ekonomya at 
diplomasya ng mga bansa sa Asia-Pacific. Upang 
bigyang-matwid ang panghihimasok ng US, pina- 
lalabas nito na ang mga bansa sa rehiyon ay "sa- 
bik sa ating pamumuno." 

Pinaiigting ng imperyalismong US ang panghi- 
himasok nito sa Asia-Pacific dahil batid nitong 
napakahalaga ito sa pagbangon ng ekonomya ng 
US mula sa resesyon. Pinaglalawayan ng imperya- 
lismong US ang malawak na pamilihan sa Asia. 
Ayon mismo kay Clinton: "Ang mga bukas na pa- 
milihan sa Asia ay nagbibigay sa United States ng 
wala pang kapantay na 
oportunidad para sa pa- 
mumuhunan at pakiki- 

pagkalakalan.. Ang 

pagbangon ng eko- 
nomya ng US ay 
nakasalalay sa 
pag-eeksport at 
kakayahan ng 
mga kumpan- 
yang Amerika- 
no na saman- 
talahin ang 
malawak at lu- 
malawak na pa- 
milihan sa Asia." 

Noong nakara- 
ang taon, umabot 

sa 5320 bilyon ang 
inieksport ng US sa 
rehiyon, katumbas 
ng empleyo ng 
850,000 trabaho sa 


Gloria Arroyo, inaresto 

US. Determinado ang gubyer- 
nong Obama na ibayo pang bak- 
lasin ang mga hadlang sa pag- 
buhos ng mga produktong Ame- 
rikano sa pamilihan sa rehiyon 
sa layuning doblehin ang halaga 
ng eksport ng US pagsapit ng 
2015. 

Itinutulak ng US ang layu- 
ning ito sa pamamagitan ng 
pagsisikap na buuin ang isang 
blokeyong pangkalakalan na ti- 
nawag nitong Trans-Pacific Part- 
nership (TPP). Kasama ngayon 
ng US ang ilang maliliit na ban- 
sa sa negosasyon para buuin 
ang TPP, kabilang ang Australia, 
Brunei, Chile, Malaysia, New 
Zealand, Peru, Singapore at 
Vietnam. Sa pamamagitan ng 
TPP, nais ng US na mabuo ang 
isang blokeyong pangkalakalan 
na sumusunod sa mga pataka- 
ran, batas at kagustuhan ng US. 
Balak ng US na gamitin ang TPP 
bilang pwersa para tuluyang 
buksan ang ekonomya ng China. 

Ginagamit ngayon ng US ang 
lahat ng pagkakataon upang 
itulak ang TPP. Ito ang nasa ad- 
yenda ng US nang lumahok ito 
sa pulong ng Asia-Pacific Econo- 
mic Cooperation kamakailan sa 
Hawaii, at nang dumalo ito sa 
pulong ng Association of South- 
east Asian Nations sa Bali, Indo- 
nesia noong nakaraang linggo. 

Gayunpaman, bigo ang US na 
makuha ang mga malalaking 


BAYAN 
Taon XLII Blg. 22 Nobyembre 21, 2011 


Ang Ang Bayan ay inilalabas sa 
wikang Pilipino, Bisaya, Iloko, Hili- 
gaynon, Waray at Ingles. 

Maaari itong i-download mula sa 
Philippine Revolution Web Central na 
matatagpuan sa: 

www.philippinerevolution. net 

Tumatanggap ang Ang Bayan ng 
mga kontribusyon sa anyo ng mga 
artikulo at balita. Hinihikayat din ang 
mga mambabasa na magpaabot ng 
mga puna at rekomendasyon sa ikau- 
unlad ng ating pahayagan. Maaabot 
kami sa pamamagitan ng email sa: 

angbayan@yahoo.com 


Ang Ang Bayan ay inilalathala dalawang beses bawat buwan 
ng Komite Sentral ng Partido Komunista ng Pilipinas 


bansa para sumuporta sa TPP. 
Labis na nag-aalinlangan ang 
iba't ibang mga bansa tulad ng 
Indonesia at Japan na lumahok 
dito dahil taliwas ito sa kani- 
lang pambansang interes. Sa ka- 
bilang panig, sa mismong pu- 
long ng ASEAN sa Bali ay nagka- 
sundo ang mga pinuno ng Jap- 
an, China at South Korea na bu- 
mubuo ng 20% ng pandaigdi- 
gang produksyon--na patuloy 
na palakasin ang blokeyong 
pangkalakalan sa pagitan ng ka- 
ni-kanilang bansa. 

Batid ng imperyalismong US 
na magtatagumpay lamang ito 
sa layuning patuloy na maghari 
sa Asia-Pacific kung tuluy-tuloy 
itong makapagpapalakas ng 
kanyang pwersang militar sa re- 
hiyon. Nitong nakaraang mahi- 
git anim na dekada mula noong 
katapusan ng Ikalawang Digma- 
ang Pandaigdig, nagawa ng US 
na pagharian ang rehiyon sa pa- 
mamagitan ng pagpapanatili ri- 
to ng malaking pwersang mili- 
tar. Nasa 20,000 tropang Ameri- 
kano ang inistasyon sa mga 
base militar ng US sa Pilipinas 
hanggang 1991 na ginamit na 
lunsaran ng mga gerang agre- 
syon sa Korea, Vietnam, Middle 
East at iba pang lugar sa Asia- 
Pacific. Patuloy itong nagma- 
mantine ng mahigit 50,000 tro- 
pa sa mga base militar nito sa 
Japan at South Korea. 

Upang maabot ang mga la- 
yunin nito sa ilalim ng tinaguri- 
an nitong American Pacific Cen- 
tury, hangad ng gubyernong 
Obama na palakasin ang "force 
posture" o pagpupwesto at pag- 
papakitang-lakas ng pwersang 
militar nito sa rehiyon. Tungo 
rito, nais ng US na panatilihin 
at isaayos ang mga kasunduan 
para sa pananatili ng mga base 
militar nito sa Northeast Asia sa 
harap ng lumalakas na pagtutol 
ng mamamayan ng Japan at Ko- 
rea. 

Kaalinsabay nito, layunin ng 
US na magkaroon ng "operation- 
al access" o karapatan na maka- 
pag-operasyon sa iba't ibang 
bansa sa Southeast Asia. Pina- 
nanatili nito ang permanenteng 
presensyang militar sa Pilipinas 
sa pamamagitan ng pag-iistas- 
yon dito ng Joint Special Opera- 
tions Task Force-Philippines 
(JSOTFP) upang makapanghima- 
sok sa lokal na kontra-rebolu- 
syonaryong digma. Ginagamit 
din nito ang Pilipinas bilang 
base para mabilis na makapag- 
pakat ng pwersa sa Southeast 
Asia. 

Sinisikap ng US na palakasin 
ang impluwensya nito sa doktri- 
na at direksyon ng mga lokal na 
militar sa pamamagitan ng pag- 
lulunsad ng magkasanib na mga 
pagsasanay-militar sa mga 
pwersang militar ng Pilipinas, 
Thailand, Indonesia, Singapore, 
Malaysia at Brunei. Hangarin 
din ng US na magkaroon ng mas 
malaking impluwensya sa mili- 
tar ng India na may mahabang 
kasaysayan ng pakikipag-alyan- 
sa sa Russia. 

Pinalalakas din ng US ang al- 
yansang militar at presensya ni- 
to sa Australia. Binuo kamakai- 
lan ang kasunduan para maka- 
pagpwesto ng 2,500 tropang 
Amerikano sa dulong hilaga ng 
Australia, bagay na labis na iki- 
nabahala ng Indonesia at China. 

Pinalalakas ng US ang pre- 
sensya nito sa mga tulay na 
nagdudugtong sa Indian Ocean 
at sa China Sea. Inuupat nito 

ang diplomatiko at pampuliti- 
kang gulo sa usapin ng Spratly 
Islands para gamitin itong sang- 
kalan ng pagpapalakas ng pre- 
sensya nito sa South China Sea 
sa ngalan ng "pangangalaga sa 
kalayaan sa karagatan." Kaug- 
nay nito, pinalalakas nito ang 
presensya ng mga barkong pan- 
digma sa rehiyon sa pamamagi- 
tan ng madalas na pagdaong ng 
mga barkong pandigma nito sa 
Pilipinas at Singapore, at pag- 
bebenta ng gayong mga barko 
sa Pilipinas. 

Para sa mamamayang Pilipi- 
no, ang paggigiit ng US ng ka- 
pangyarihan militar at ekonom- 
ya nito sa Asia-Pacific ay nagba- 
badya ng lalo pang paglala ng 
pambansang pang-aapi ng im- 
peryalismong US sa Pilipinas. 
Bilang "maaasahang alyado", ti- 
yak na lubos na magpapagamit 
ang papet na estado sa Pilipinas 
sa imperyalismong US sa mga 
plano nitong magtulak ng blo- 
keyong pang-ekonomyang kon- 
trolado ng US at magpalakas ng 
presensyang militar nito sa rehi- 
yon. 

Bilang suporta sa itinutulak 
ng US na TPP, iginigiit ngayon 
ng naghaharing rehimen ang 
pagbabago ng konstitusyong 
1987 (charter change o "cha- 
cha") upang bigyang-daan ang 
ganap na liberalisasyon ng ka- 
lakalan at pamumuhunan sa Pi- 
lipinas. Ang gayong pagtutulak 
ng ganap na liberalisasyon ay 
walang ibang ibubunga kundi 
ang tuluyang pagkawasak ng 
lokal na ekonomya at ibayong 
pagpapahirap sa bayan. 

Kasabay nito, gagamitin ng 
US at ng papet na rehimen ang 
Mutual Defense Treaty (MDT) at 
Visiting Forces Agreement (VFA) 
para patuloy na magamit ang 
Pilipinas bilang base ng kapang- 
yarihang militar ng US sa Asia- 
Pacific. Lalo pang palalakasin ng 
US ang presensyang militar nito 
sa Pilipinas sa pamamagitan ng 
paparaming pagpapadaong ng 
mga tropang Amerikano sa nga- 
lan ng mga "humanitarian mis- 

Pagbisita ni Hillary Clinton, 
sinalubong ng mga protesta 


of State Hillary Clinton sa Pilipinas noong Nobyembre 15- 
16. 

Pinamunuan ng Bagong Alyansang Makabayan (BAYAN) 
ang iba pang progresibong grupo sa kilos-protesta malapit sa 
embahada ng US sa Maynila. Ayon sa BAYAN, ang pagbisita ni 
Clinton sa bansa ay pagpapatibay lamang ng hindi pantay na 
kasunduan sa pagitan ng US at ng Pilipinas. Tinukoy ng BA- 
YAN ang 60 taon nang pag-iral ng Mutual Defense Treaty 
(MDT) na anito'y nagpapanatili sa presensya ng US sa bansa. 

Binatikos ng BAYAN ang kawalang-aksyon ng rehimeng 
Aquino sa pangako nitong pag-aralan muli ang Visiting Forces 
Agreement (VFA). 

Naglunsad din ng lightning rally ang mahigit 50 kabataang 
myembro ng Anakbayan, League of Filipino Students (LFS) at 
iba pang militanteng grupo ng kabataan sa harap ng Nation- 
al Museum sa Maynila noong Nobyembre 16. Nasa National 
Museum noon si Clinton para sa isang porum na dinaluhan ng 
mga piling lider-kabataan at estudyante. 

Hinarang din ng mga kabataan sa tulay ng Ayala ang mga 
sasakyang nagdala kay Clinton pabalik ng embahada ng US. 
Binato nila ng pintura ang isa sa mga sasakyan. Napilitang 
umatras at maghanap ng ibang ruta ang komboy. 

Bago nito, sa mismong porum ni Clinton sa National 
Musuem, nagprotesta si Marjoraha Tucay, punong patnugot ng 
Philippine Collegian, upisyal na pahayagan ng mga estudyante 
ng University of the Philippines-Diliman. Tumindig, nagladlad 
ng plakard at nagpahayag ng pagtutol si Tucay laban sa MDT 
at VFA, bago siya pwersahang pinalabas ng mga tauhan ni 


Gusa ng mga protesta ang pagdating ni US Secretary 


Clinton. 


sion" at paglulunsad ng mga 
magkasanib na pagsasanay-mili- 
tar sa ngalan ng "pagtutulu- 
ngan." Lalong palalakasin ang 
panghihimasok ng mga tropang 
Amerikano sa lokal na kontra-re- 
bolusyonaryong digma. 

Habang umiiral ang MDT at 
VFA, mananatiling tali ang Pilipi- 
nas sa patakarang panlabas ng 
US at wala itong kalayaan na 
magpasya sa usapin ng pakiki- 
pagrelasyon sa iba't ibang bansa. 

Sa harap ng pagpapaigting 
ng panghihimasok ng US, pag- 
papalakas ng presensyang mili- 
tar at dominasyon sa ekonomya 
sa Asia-Pacific, dapat manindi- 
gan at makibaka ang mamama- 


AB 


yang Pilipino para sa pamban- 
sang kalayaan at kasarinlan. 
Tampok ngayon sa pakikibakang 
ito ang paglaban sa binabalak 
na "cha-cha" at ang patuloy na 
pakikibaka para wakasan ang 
MDT at VFA. 

Napakahalagang buuin ang 
malawak na prenteng patriyoti- 
ko ng sambayanang Pilipino up- 
ang igiit ang makabayang ad- 
yenda sa larangan ng ekonomya, 
militar, pulitika at diplomasya. 
Dapat itayo, palawakin at pata- 
tagin ang prenteng patriyotiko 
upang magsilbing sandata ng 
sambayanan laban sa papalakas 
na mga hambalos ng imperyalis- 
mong US. ABI 


Me MATATAGUMPAY NA OPENSIBA NG BHB 


Sa Agusan del Norte at Surigao del Norte 
Sampung araw na atake 


ng AFP, binigo ng BHB 


lang Diwata Command ng Northeastern Mindanao Region 


Mina na nilalabanan ng mga mandirigma sa ilalim ng Pu- 


(NEMR) ang nagpapatuloy na atake ng mga pwersa ng 4th 
Infantry Division sa mga bayan ng Jabonga at Kitcharao, Agusan 
del Norte at bayan ng Gigaquit, Surigao del Norte na nagsimula no- 


ong Nobyembre 1. 


Sa unang sampung araw ng 
pananalakay nito, nagtamo ang 
AFP ng di bababa sa 56 na kas- 
walti--26 na patay at mahigit 
30 sugatan. Di pa kasama rito 
ang mga sundalong napatay sa 
misencounter sa pagitan ng mga 
pasistang tropa. Kabilang sa 
mga nasugatan ang isang kapi- 
tan ng Scout Rangers. Sa kabi- 
lang banda, walang kahit isang 
kaswalti ang BHB. 

Mahigit isang batalyon ng 
pinagsanib na mga yunit-mili- 
tar, pulisya at paramilitar ang 
itinambak ng AFP upang atake- 
hin ang mga magsasaka at Lu- 
mad na Mamanwa sa Jabonga at 
Kitcharao na tumututol sa 
malawakang pagpasok ng mga 
kumpanya sa pagmimina. Kina- 
bibilangan ito ng 5th at 6th 
Scout Ranger Company (SRC) na 
nagmula pa sa Compostela Val- 
ley at Davao: 42nd Division Re- 


connaissance Company (DRC); 
PNP Regional Mobile Group; at 
CAFGU. Ang mga pasistang tro- 
pa ay suportado ng mga 105 mm 
howitzer at mga helikopter na 
Huey at MG520. 

Sa loob ng sampung araw, 30 
air to surface rocket ang pinaka- 
walan ng militar, bukod sa 
1,200 bala ng kal. .50 masing- 
gan at 29 na bala ng kanyon. 
Konsentrado ang mga atake sa 
Zapanta Valley sa Bangayan, 
Kitcharao at kalapit na mga bar- 
yo ng Jabonga. Malaking takot 
ang idinulot nito sa mamama- 
yan at grabe ang pinsala sa mga 
sakahan, pananim, kakahuyan 
at mga hayop, ilog at mga sapa 
at sa buong kapaligiran. 

Gayunpaman, mapangahas 


at malikhain ang mga Pulang 
mandirigma sa kanilang taktika 
sa pakikipaglaban. Nasa bungad 
pa lamang ng larangang gerilya 


ang mga Scout Ranger, kaagad 
na silang inatake ng mga Pulang 
mandirigma noong Nobyembre 2 
sa Ticlan, isang mabundok na 
bahagi ng Baligyan, Jabonga. 
Tatlo ang agarang napatay at si- 
yam ang nasugatan sa kaaway. 
Kinordon ng AFP ang lugar at 
walang kahit isang sibilyang pi- 
napasok para maitago ang kani- 
lang mga kaswalti. 

Noong araw ding iyon, hina- 
ras ng ibang tim ng BHB ang 
isang kolum ng DRC sa Baryo 
Magtangale, Surigao City. Nag- 
tamo ng isang kaswalti ang ka- 
away. 

Bilang ganti ng AFP, nagpali- 
pad ito ng MG520 at Huey he- 
likopter na nagpaulan ng mga 
rocket, nanganyon at nagma- 
singgan sa Ticlan at mga kalapit 
na lugar noong umaga ng 
Nobyembre 4. Nangawasak ang 
mga sakahan. Matinding takot 
ang idinulot nito di lamang sa 
mga naninirahan sa kabundu- 
kan, kundi sa mga nakatira ma- 
lapit sa haywey ng Jabonga at 
Kitcharao. Napilitang magbak- 
wit ang mga magsasaka at Lu- 
mad mula sa interyor. 

Umabot sa mahigit 270 ka 
tao ang nagbakwit tungong sen- 
trong bayan ng Kitcharao. Pi- 
tumpung porsyento ng mga nag- 
bakwit ay mga bata. Sa kabi- 
lang banda, sa Sityo Banban, 
Barangay Camam-onan sa bayan 
ng Gigaquit, dalawang kolum ng 
pasistang tropa ang nag-misen- 
counter. Apat ang kumpirma- 
dong patay sa kanila at marami 
ang nasugatan. 

Noon lamang Nobyembre 4, 
walong tauhan ng AFP ang nap- 
atay--apat sa labanan sa BHB 
at apat sa misencounter. 

Mula Nobyembre 6 hanggang 
Nobyembre 8, anim na kolum ng 
kaaway ang umabante paakyat 
sa Zapanta Valley sa layuning 
tugisin at durugin ang mga Pu- 
lang mandirigma. Pero kahit sa- 
ang sulok pumasok ang pasis- 
tang tropang militar ay hinarap 

MATATAGUMPAY NA OPENSIBA NG BHB 


pa rin sila ng iba't ibang harasment tim ng 
BHB. 

Nobyembre 6, walo ang napatay sa baha- 
gi ng Scout Rangers at walo rin ang nasuga- 
tan nang tamaan ng command-detonated 
explosives at paulanan ng bala ng BHB ang 
dalawang kolum ng kaaway sa Pulang Lupa at 
Katorotombuan sa Kitcharao. Dito nasugatan 
ang isang kapitan ng Scout Rangers. 

Nobyembre 7, sa Maribuhok, Zapanta Val- 
ley, hinaras naman ang isa pang kolum ng 
5th SRC. Dalawa ang napatay at dalawa rin 
ang nasugatan sa kaaway. 

Pagsapit ng Nobyembre 8, alas-6 pa la- 
mang ng umaga, ay nanganyon ang kaaway 
sa Pulang Lupa bago umakyat ang kanilang 
mga tropa. Bandang alas-9 ng umaga, hina- 
ras ng mga Pulang mandirigma ang isang ko- 
lum. Isa ang patay at dalawa ang nasugatan. 
Bandang alas-5:30 ng hapon, isa pang kolum 
ng kaaway ang hinaras kung saan isa ang na- 
patay. Marami sa mga nasugatan ang gumu- 
long-gulong pababa sa dalisdis. Bilang gan- 
ti, nanganyon nang husto ang mga pasistang 
kaaway hanggang gabi. 

Hanggang Nobyembre 10 ay patuloy pa 
rin ang panganganyon ng militar at pambo- 
bomba ng MG520 na walang natatamaang ka- 
hit isang Pulang mandirigma. Dito'y nagpa- 
dala na ang 4th ID ng iba pang yunit sa ila- 
lim nito--ang 29th IB, 30th IB at 36th IB. 
Pero dahil gumagamit ang BHB ng taktikang 
gerilya, walang panalo at hindi talaga maka- 
lipol ang mga dagdag na pwersa at mga mo- 
dernong kagamitan ng AFP. 

Dahil nabigo ang AFP 4th ID sa layunin 
nitong lipulin ang BHB, walang awa nitong 
hinaharas at pinipinsala ang kabuhayan ng 
mamamayang magsasaka at Lumad. Inaaku- 
sahan nilang mga gerilya ng BHB ang mga si- 
bilyan at pinagbabaril sila tulad ng ginawa 
sa mga nangongopra sa bandang Gate 1 sa 
Baryo Bangayan, Kitcharao. 

Ang gayong mga paglabag sa karapa- 
tang-tao ay karugtong lamang ng mahaba 
nang listahan ng mga pang-aabuso na dina- 
ranas ng mamamayan mula pa noong naka- 
raang mga rehimen. Malinaw na hanggang 
salita lamang ang pangako ng kasalukuyang 
rehimen na gagalangin nito ang karapa- 
tang-tao. Sa harap ng lumalalang pang-aa- 
busong militar, kailangang palakasin pa ng 
mamamayang magsasaka at Lumad ang ka- 
nilang pakikibaka para ilantad at labanan 
ang walang tigil na terorismo at pang-aapi 
ng pasistang militar. AB 

Mga sundalong 
protektor 

ng malalaking 
minahan, binigwasan 


mandirigma ng Marcial Daggay Command ng 

Bagong Hukbong Bayan (BHB) sa Northwest 
Kalinga Front ang 21st IB ng Philippine Army, pro- 
tektor ng malalaking kumpanya ng minahan sa 
Ilocos-Cordillera Region. Ang MDC ay nasa ilalim 
ng Lejo Cawilan Command (LCC-BHB-Kalinga). 

Ang dalawang taktikal na opensiba ay inilun- 
sad noong Nobyembre 12 at Oktubre 19. Nakasam- 
sam dito ang BHB ng dalawang malalakas na ar- 
mas, nakapatay ng tatlo at nakasugat ng ilan pang 
mga sundalo ng 21st IB. Sa kabilang banda, wa- 
lang kaswalti sa panig ng BHB sa dalawang laba- 
nang ito. 

Noong alas-9:25 ng umaga ng Nobyembre 12, 
tinambangan ng isang yunit ng MDC ang isang 
platun ng 21st IB sa dalisdis na bahagi ng hang- 
ganan ng mga barangay ng Daoangan at Pinukpuk 
sa bayan ng Balbalan. Nasamsam ng BHB ang 
isang M16 at isang M203. Patay sa labanan sina 
Cpl. Jeffry de los Santos at Pfc. Nichol Alipio. Ilan 
pa ang sugatan. 

Bago ito, tinambangan ng isa pang yunit sa 
ilalim ng MDC ang nag-ooperasyong pwersa ng 
21st IB noong alas-5:10 ng umaga sa pagitan ng 
Sityo Sassalong at Sityo Kabiil, Barangay Poswoy, 
Balbalan. Agad na napatay ang isang Corporal Ba- 
gasin, ang giya ng mga pasistang tropa. Bukod sa 
mga tama ng bala, nagtamo ng mga sugat ang 
ibang sundalo bunsod ng mga bato at tinik dahil 
sa pagkakahulog nila sa bangin. 

Ani Ka Tipon Gil-ayab, tagapagsalita ng LCC, 
ang 21st IB ay protektor ng malalaking kumpan- 
ya ng minahan sa rehiyon. Partikular sa Kalinga 
lamang ay may walong malalaking minahan: ang 
Facets Mineral Inc.: Cordillera Exploration Co., 
Inc., Asia Pacific Basin Mining Corp.: Vegas 
Exploration and Mining Corp.: Malibato Mining 
Co., Inc., Makilala Mining Company: Philippine 
Mining Development Co.: at Wolfland Resources, 
Inc. 

Bukod sa paggugwardya sa mga minahan, nag- 
sisilbing mga armadong bantay din ang 21st IB ng 
mga hydro-power plant project na walang pakunda- 
ngang mananalasa sa lupaing ninuno ng mamama- 
yang minorya, ayon sa LCC. AB 


DE beses na binigwasan ng mga Pulang 


MATATAGUMPAY NA OPENSIBA NG BHB 


Salot na AFP, 
pinarusahan sa Catanduanes 


NAAC-BHB, 
naglunsad 
ng harasment 
sa Rizal 


pa ang nasugatan nang paputukan sila ng isang tim ng mga 


atlong sundalo ng Alpha Coy ng 83rd IB ang napatay at ilan 
ik ng Bagong Hukbong Bayan (BHB) sa Oga, bayan 


ng Pandan, Catanduanes noong alas-6 ng gabi ng Oktubre 14. 


Ang aksyong harasment ay 
parusa sa 83rd IB sa matindi ni- 
tong pananalasa sa mamama- 
yang Catandunganon. Alinsunod 
sa kanilang operasyong Commu- 
nity Organizing for Peace and 
Development (COPD), ginagawa 
nilang mga base ang barangay 
hall, eskwelahan, kapilya at mga 
pribadong bahay ng mga sibil- 
yan, na labag sa Protocol II ng 
Geneva Conventions at Interna- 
tional Humanitarian Law. Sa 
mga bayan ng Panganiban at 
Bagamanoc, laganap ang pana- 
nakot, interogasyon, pambibin- 
tang, panghahalughog at pam- 
bubugbog ng 83rd IB. 

Sa Barangay Milaviga, bayan 
ng Caramoran ay walang kaa- 
bug-abog na binaril si Nacer 
Otordo ng isang sundalo ng 83rd 
IB habang ito ay nagpapahinga 
sa labas ng kanilang bahay. Sa 
Barangay Mayngaway, bayan ng 
San Andres ay binugbog ang 
isang binatilyo ng isang ele- 
mento ng yunit-paniktik ng 
83rd IB na nakabase sa Baran- 
gay Lictin ng parehong ba- , 
yan. Patuloy din ang 
banta sa buhay ng mga = 
lider at kasapi ng mga <; 
progresibong grupo na ZAN 
nagsusu- > 
long 
ng R 
demokra- ` 
tikong 
interes /| 


Naglu- 


kasinungalingan ang 83rd IB 
upang kabigin ang suporta ng 
mamamayan at ihiwalay ang 
BHB. Pilit na iniuugnay sa BHB- 
Catanduanes si Ricardo Momo- 
ngan, isang ahente ng Intelli- 
gence Service of the Armed 
Forces of the Philippines na ma- 
tagal na nagpanggap na kasapi 
kundi man ay may ugnay sa 
BHB. Matagal na siyang nagta- 
tangkang pumasok sa mga so- 
nang gerilya gamit ang iba't 
ibang prente tulad ng han- 
dicrafts at proyektong pangka- 
babaihan. Si Momongan ay na- 
baril noong Nobyembre 9 ni Er- 
nesto Tabor habang nakikipag- 
inuman malapit sa himpilan ng 
Philippine Coast Guard sa Virac, 
kabisera ng Catanduanes dahil 
sa away sa babae. Sangkot din 
siya sa maraming kaso ng pang- 
hoholdap at dating nagsilbing 
goons ng pulitiko. AB 


PU ng mga gerilya 
sa ilalim ng Narciso An- 
tazo Aramil Command (NAAC- 
BHB-Rizal) ang detatsment 
ng 82nd Coy ng PNP Special 
Action Force sa Sityo Toyang, 
Barangay San Isidro, Rodri- 
guez, Rizal noong alas-2:45 
ng madaling araw ng Nob- 
yembre 6. Sampung minutong 
binulabog ng mga putok ang 
detatsment. 

Sa isang pahayag, ipina- 
liwanag ni Ka Macario Liwa- 
nag, tagapagsalita ng NAAC 
na ang operasyong haras- 
ment ay tugon ng BHB sa 
malaon nang hinihiling ng 
mamamayan na parusahan 
ang SAF dahil sa marami na 
nitong paglabag sa karapa- 
tang-tao. Sila ang respon- 
sable sa pagpatay sa tatlong 
aktibistang Dumagat sa Ba- 
rangay San Isidro, Rodriguez 
noong Hulyo 2010 at sa da- 
lawang magkakahoy sa Ba- 
rangay Puray, Rodriguez no- 
ong Setyembre 2010. Mada- 
las din silang mangikil. 

Matapos ang operasyong 
harasment ay sampung ele- 
mento ng CAFGU ang naha- 
rang ng mga Pulang mandi- 
rigma sa isang tsekpoynt sa 
Barangay Sta. Inez, Tanay no- 
ong Nobyembre 2. Ang mga 
paramilitar ay naniniktik sa 
teritoryong kontrolado ng De- 
mokratikong Gubyernong Ba- 
yan. Pinakawalan sila mata- 
pos mangako na magbibitiw 
na sila sa CAFGU. 

Regular na nagtatayo ng 
tsekpoynt ang BHB para tiya- 
kin na walang makakalusot na 
ahenteng militar sa mga re- 
bolusyonaryong teritoryo. [EB 

Magkasunod na taktikal 
na opensiba sa Samar 


noong Hulyo 


97H DIWIS MA 
Ko. PHIL ARMY, 


i 


No CANLAGSS 


TO EASTERN 
j LY 


Efren Martires Command (EMC) at Arnulfo Ortiz Command sa 


NE na nailunsad ng mga Pulang mandirigma ng 


Eastern Visayas ang dalawang magkasunod na taktikal na 
opensiba sa dalawang bayan ng Samar noong Hulyo. Sinalakay ng 
mga Pulang mandirigma ang subprovincial jail ng Catbalogan 
noong Hulyo 13. Tinambangan naman ang nag-ooperasyong tropa 
ng 34th IB sa Paranas noong Hulyo 20. 


Sa reyd sa kulungan ay mata- 
gumpay na nakakuha ng mga ar- 
mas at kagamitan. Nagsilbi rin 
ito upang ibaling ang pansin ng 
kaaway mula sa mas malaking 
planong ambus. Ang ambus ang 
kauna-unahan sa rehiyon na gi- 
nawa sa gabi at laban sa pinaka- 
maraming bilang ng sasakyan sa 
kasaysayan ng rebolusyonar- 
yong digma sa rehiyon. Ang da- 
lawang taktikal na opensiba ay 
tugon sa panawagan ng Partido 
sa rehiyon noong Marso na ig- 
pawan ang mga hadlang sa pag- 
lulunsad ng mga taktikal na 
opensiba. 


ANG BAYAN Nobyembre 21, 2005 


Reyd sa subprovincial jail. 
Nakahon na ng paniktik ng BHB 
ang subprovincial jail sa Baran- 
gay Lagundi, Catbalogan noon 
pang Abril. Bagamat magaan la- 
mang na naarmasan ang mga 
gwardya ng Bureau of Jail Mana- 
gement and Penology, itinuring 
na mahirap ang target dahil na- 
papalibutan ito ng mga baran- 
gay na hinihimpilan ng kaaway 
at malapit pa ito sa pamban- 
sang haywey. Gayunman, pagda- 
ting ng ikalawang linggo ng 
Hulyo ay naresolba at napagpla- 
nuhan na maaaring malampasan 
sa pag-atras ang mga barangay 


MGA ULAT KORESPONSAL 


na may mga sundalo. Ikinasa rin 
agad ang plano upang lituhin 
ang kaaway at maikubli ang ba- 
lak na ambus sa Paranas kung 
saan nakahon na ang target no- 
ong buwan na iyon. 

Tumulak agad ang isang is- 
kwad ng Arnulfo 
Ortiz Command up- 
ang ipatupad ang 
misyon. Alas-9 ng 
gabi, Hulyo 13, 

isang tim ang su- 
“malakay sa sub- 
provincial jail sa- 
mantalang may hi- 
walay na tim na na- 
kapusisyon bilang 
blocking force sa 
maaaring daanan 
ng kaaway. Agad 
sumuko nang 
hindi man la- 
mang nakapagpa- 
putok ang apat 
na tauhan ng 
BJMP na nagba- 
bantay sa 28 de- 
tenido. Nakum- 
piska ng BHB 

ang isang 9 mm 
na pistola, isang .38 na pistola, 
isang .38 na rebolber, dalawang 
laptop, isang printer at iba pang 
gamit-militar at pang-upisina. 

Tumagal nang 20 minuto ang 
opensiba, pero aksidenteng na- 
kapagpaputok ang mga Pulang 
mandirigma at di malubhang na- 
sugatan ang isang tauhan ng 
BJMP. Mabilis at ligtas namang 
nakaatras ang BHB. Dahil sa gu- 
lat at sa pag-aakalang sasa- 
lakayin ang mga pwersa nito na 
malapit sa tinarget ng BHB, pi- 
naatras ng 8th ID ang mga sun- 
dalong nag-ooperasyon sa natu- 
rang mga barangay. Lingid sa 
kaalaman ng 8th ID, pumabor 
ang hakbangin nilang ito sa 
paghahanda ng BHB para sa mas 
malaking opensiba: isang ambus 
sa mga tropa ng pusakal na 34th 
IB. 

Ambus sa gabi sa 34th IB. 
May ilang panahong napansin 

b. 4 MGA ULAT KORESPONSAL 


ng BHB ang pagbabago sa pa- 
dron ng pagkilos ng mga tropa 
ng 8th ID sa San Jose de Buan 
at kalapit na mga bayan. Palagi- 
ang gabi na bumibyahe ang mga 
sasakyang militar. Sa palagay ng 
BHB, ito ay upang makaiwas sa 
mga taktikal na opensiba sa re- 
hiyon dahil wala pang ambus 
ang BHB na naganap sa gabi. 
Ngunit nagbago ito nang maga- 
nap ang taktikal na opensiba ng 
BHB sa Barangay Concepcion, 
Paranas noong Hulyo 20. 

May nagaganap na palitan 
ng pwersa ng 34th IB at 87th IB 
noong buwang iyon. Paalis na 
ang 34th IB mula sa area of res- 
ponsibility at hedkwarters nito 
sa sentrong bayan ng San Jose 
de Buan at ang 87th IB ang pa- 
palit. Nakahon ng paniktik ng 
BHB ang ginagawang pagbibya- 
he ng mga sasakyang militar ba- 
wat gabi mula nang magsimula 
ang Hulyo. Binuo ang planong 
ambus sa gabi sa pakikipagtulu- 
ngan ng mga kasama sa Efren 
Martires Command at Arnulfo Or- 
tiz Command. 

Masusing pinag-aralan ng 
mga kasama ang tereyn at pag- 
kilos ng kaaway. Nabuo ang de- 
sisyong sa gabi gawin ang am- 
bus dahil hindi ito aasahan ng 
kaaway. Naghanda rin ng kakai- 
langaning ordnans: mga com- 
mand-detonated explosives na 
kinabibilangan ng 11 anti-tank 
at anim na anti-personnel na 


bomba. Itinanim ang mga ito sa (| 


200 metrong killing zone na 
dadaanan ng komboy 
mga anim na kilometro 
mula San Jose de Bu- f 
an: sa pagitan ng Ba- Xx. 
rangay Canligis at bago 
makarating sa tulay pa- 4 
puntang Barangay Con- Xi! 
cepcion, Paranas. ox 
Gabi pa lamang ng Hulyo 


19 ay nakapusisyon na ang NOT 


BHB para mag-ambus. Maliw- 

anag ang buwan, at may duma- 
an ngang komboy papuntang 
San Jose de Buan. Ngunit hindi 

itinuloy ang ambus dahil sa sob- 
rang dami ng sasakyan at hindi 
pa tapos ang paglalatag ng la- 
hat ng mga bomba. Kinabukasan 
ng gabi, Hulyo 20, nakapusisyon 
nang muli ang BHB at handa na 
ang lahat. Tumimbre ang tim ng 
paniktik na may dadaang kom- 
boy ang militar na lumabas mu- 
la San Jose de Buan. 

Pasado alas-10 ng gabi, sa 
gitna ng matinding dilim, big- 
lang lumiwanag at lumapit ang 
komboy na pinangungunahan ng 
tatlong motorsiklo, kasunod ang 
dalawang siksbay at tatlong ow- 
ner-type na dyip. Nang maghud- 
yat ang kumand ng BHB na pa- 
sabugin ang mga bomba, tina- 
maan agad ang dalawang siks- 
bay at dalawang owner-type na 
dyip. Nakalusot sa killing zone 
ang tatlong motorsiklo at isang 
dyip na humarurot ng takbo at 
umiwan sa kanilang kasamahan. 
Inutil na nagpaputok na lamang 
sa ere ang mga sakay nito pag- 
dating sa Barangay Concepcion. 
Bumaligtad ang tinamaang mga 
sasakyang militar. Tumilapon sa 
katabing ilog ang isang siksbay. 

Pagkatapos ng mga pagsa- 
bog, nagpaputok at nagmanio- 
bra agad ang iskwad sa asolt. Sa 
gulat at pinsalang tinamo, hindi 
nakapagmaniobra o nakaganting 
putok ang kaaway. 


Samanta- 

| la, kumilos 
VA ang iskwad 
y | na nakatoka 


P 
j 4f para manam- 
A sam ng mga 
i | baril at gamit- 
| militar mula sa 


f mang nahirapan 
f ang mga kasama 
# dahil sa sobrang 
[ dilim. Hindi ito na- 
“ paghandaan dahil ma- 
liwanag ang buwan sa 

orihinal na target na Hulyo 
19. Sa gitna ng dilim at kalitu- 
han, isang sasakyan lamang ang 
nalapitan at nakuhaan ng mga 


gamit-militar. Gayunpaman, na- 
kapagklining ang BHB at ligtas 
na nakaatras pagkatapos ng ka- 
lahating oras. 

Sa nakalap na datos ng BHB, 
hindi bababa sa 17 ang napatay 
at anim ang nasugatan sa mga 
tropa ng Bravo Coy ng 34th IB. 
Isang sundalo lamang ang ina- 
ming kaswalti ng 8th ID. Ibina- 
lita ng mga nakakitang magsa- 
saka na bukod sa tatlong bang- 
kay na kinuha ng militar sa pi- 
nangyarihan ng ambus, mayroon 
pang siyam na bangkay ang ini- 
lagak ng militar sa Barangay 
Canligis at lima sa Barangay 
Concepcion. 

Nasamsam naman ng BHB 
ang isang K3 masinggan, dala- 
wang M16 riple at isang .45 pis- 
tola. Nakakuha rin ng 526 na 
bala ng M16, 1,950 na bala ng 
M14, 400 bala ng K3 masing- 
gan, at isang kahon ng bala ng 
mortar. Bukod pa ito sa iba pang 
gamit-militar at mga dokumen- 
to. 

Nagsilbing malaking breyktru 
ang naganap na ambus sa Ba- 
rangay Concepcion. Nabasag 
ang kumpyansa ng 8th ID at na- 
patunayan ng BHB na kaya ni- 
tong gamitin ang gabi para sa 
sariling bentahe at ilagay sa 
disbentahe ang kaaway. Naka- 
samsam ng armas at gamit-mili- 
tar para sa pagsusulong ng dig- 
ma. 

Matinding dagok at nadiska- 
ril ang planong palitan ng pwer- 
sa ng 87th IB ang 34th IB. Ki- 
namumuhian ng masa ang 34th 
IB na isang pusakal na batalyon 
at sangkot sa maraming pagla- 
bag sa karapatang-tao sa Samar. 

Napatunayan ang epektibi- 
dad ng wastong paggamit ng 
mga eksplosibo laban sa ka- 
away. 

Ikinagalak ng mga kasama at 
masa ang naging tagumpay sa 
armadong pakikibaka tungo sa 
lalo pang pagpapaigting ng mga 
taktikal na opensiba sa buong 
rehiyon. [AB 

PANANALANTA NG PASISTANG ESTADO Sm 


Kadre ng BHB- 
Batangas, sinalbeyds 


alang awang pinaslang ng mga ele- 

mento ng 740th Combat Group ng 
Philippine Air Force (PAF) si Hernando 
“Ka David” Sabiya, isang kadre ng Edgar- 
do Dagli Command ng Bagong Hukbong 
Bayan (BHB) sa Batangas. Si Sabiya ay 
pinatay noong Nobyembre 7 sa Barangay 
San Rafael, Sto. Tomas, Batangas. 

Sa isang pahayag, mariing pinabula- 
anan ni Ka Apolinario Matienza, taga- 
pagsalita ng Edgardo Dagli Command, 
ang ipinakalat na ulat ng militar na si 
Sabiya ay nagbaril sa sarili nang masabat 
sa tsekpoynt ang kotseng kanyang sina- 
sakyan. 

Ayon kay Matienza, si Sabiya ay pa- 
puntang Maynila upang magpagamot da- 
hil sa matinding sakit ng ulo na dulot ng 
pagkakatortyur sa kanya nang siya ay 
madakip noong Enero 2010. Nang mapi- 
gilan sa tsekpoynt ang kanyang sinasak- 
yan, pinosasan ng militar ang drayber, 
pinadapa ang isa pa niyang kasama at 
agad na kinuha si Sabiya mula sa likod 
ng kotse. Dinala siya sa harapan ng sa- 
sakyan at doon ay binaril. Wala siyang 
dalang armas nang siya ay paslangin. 

Maging ang mga rumespondeng pulis 
ay hindi makapaniwala sa bersyon ng mi- 
litar at hindi mapapirma bilang testigo 
sa pagpapatiwakal umano ni Sabiya. 

Ang pagpaslang kay Sabiya ay isa la- 
mang sa pinakahuling mga paglabag ng 
730th at 740th Combat Group na naka- 
pailalim sa Special Operations Wing ng 
PAF. 

Isang araw matapos paslangin si Sa- 
biya, binaril din ng militar si Louie Gon- 
zales sa Barangay Lucsuhin sa bayan ng 
Calatagan. Siya ay kapatid ni Willy Gon- 
zales na biktima rin ng ekstrahudisyal na 
pamamaslang noong Pebrero 2009. Tu- 
luy-tuloy din ang pananakot sa mga li- 
der-masa tulad ni Jommel Igananay ng 
Barangay Balibago, Calatagan na inaaku- 
sahang myembro o tagasuporta ng BHB. 

Ani Matienza, “Lalo lamang tinuturu- 
an ng gubyerno na mag-armas ang ma- 
mamayan, kung sa tuwing sila'y makiki- 
baka ay karahasan ang iginaganti sa ka- 
nila.” AB 

Ika-7 anibersaryo 
ng masaker sa Hacienda 
Luisita, ginunita 


sa Tarlac ang ikapitong anibersaryo ng Hacienda 


Ge noong Nobyembre 16 ng mga magsasaka 


Luisita Massacre. Maaalalang pitong magsasaka 
ang napatay nang sinalakay ng mga sundalo ang wel- 
ga ng mga magsasaka at manggagawa ng hasyenda. 


Ang kilos-protesta ay 
inilunsad ng mga kasapi 
ng Alyansa ng mga Mang- 
gagawang Bukid sa Asyen- 
da Luisita (AMBALA) at 
United Luisita Workers 
Union (ULWU) sa loob ng 
Azucarera de Tarlac. Di- 
to'y sinunog ang effigy ni 
Benigno Aquino III. Bago 
ito, nagrali rin sila sa 
Northern Luzon Command 
(NOLCOM) na nasa hara- 
pan lamang ng asyenda. 

Ayon sa AMBALA, pa- 
tuloy silang nananawagan 
para sa katarungan sa pi- 
tong magsasakang nasawi 
sa masaker at sa mga bik- 
tima ng ektrahudisyal na 
pamamaslang sa asyenda. 
Anito, wala pa ring kahit 
isang napaparusahan sa 
mga pumatay sa kanilang 
mga kasamahan at patu- 
loy na ipinagkakait sa ka- 
nila ang hustisya. 

Iginigiit din nila ang 


tunay na reporma sa lupa 
sa pamamagitan ng lib- 
reng pamamahagi sa kani- 
la ng lupain ng asyenda. 
Habang hindi pa ito nai- 
patutupad ay nagpapatu- 
loy ang kampanya nilang 
bungkalan para matamasa 
na ng mga magsasaka ang 
karapatan nila sa lupa. Hi- 
nihiling din nila na ibasu- 
ra ang Stock Distribution 
Option (SDO) at Compre- 
hensive Agrarian Reform 
Program Extension with 
Reforms (CARPER) na anti- 
magsasaka at maka-pangi- 
noong maylupa. 
Nilalabanan din nila 
ngayon ang nakaambang 
pangangamkam ng lupa sa 
bahagi ng asyenda sa Ba- 
rangay Balite kung saan 
ipinagbili na ng pamil- 
yang Cojuangco-Aquino 
ang lupa sa Rizal Com- 
mercial Banking Corpora- 
tion. AB 


pagli PANANALANTA NG PASISTANG ESTADO 
Paglabag ng AFP 
sa mga karapatan ng bata 


the Philippines (AFP) sa mga eskwelahan sa kabila ng peli- 


Ko ang pagkakampo ng mga pwersa ng Armed Forces of 


grong idinudulot nito sa mga mag-aaral at labag sa mga umi- 
iral na lokal at pandaigdigang batas hinggil sa proteksyon ng mga 
karapatan ng mga bata sa gitna ng armadong tunggalian. 


Sa Sadanga, Mountain Pro- 
vince, di bababa sa tatlong pa- 
aralan ang naiulat na inookupa 
ng mga sundalo--ang Sadanga 
Elementary School, Sadanga Na- 
tional High School at Belwang 
Elementary School. Ang mga 
tropang umookupa sa mga pa- 
aralan ay mula sa 54th IB at pi- 
namumunuan ni Lt. Joseph Sa- 
bas. 

Nananatili ang mga tropa sa 
kabila ng pag-abiso sa kanila ng 
isang grupo mula sa United Na- 
tions Children's Fund (UNICEF) 
na bumisita sa erya noong Hun- 
yo. Ani Robert MacTavish ng 
UNICEF, dapat nilang alisin ang 
kanilang mga kampo dahil nag- 
dadala ito ng panganib sa mga 
bata. Hindi ito pinakinggan ng 
militar. 

Ang karapatan ng mga bata 
laban sa pag-iral ng mga kampo 
militar at baraks sa loob ng mga 
kampus ay ginagarantiya ng 
United Nations Convention on 
the Rights of the Child. Obliga- 
do ang Pilipinas na sumunod di- 
to dahil pinirmahan ito ng Gub- 

yerno ng Pilipinas (GPH) noong 
Hulyo 26, 1990. Para ipatupad 
ito, isinabatas ng GPH ang Re- 
public Act 7610 na nagbibigay- 
proteksyon sa mga bata laban sa 
pang-aabuso, pagsasamantala 
at diskriminasyon. Kabilang sa 
mga pinoprotektahan ang mga 
bata sa gitna ng armadong 
tunggalian. Subalit tahasan 
itong nilalabag ng AFP. 

Para pagtakpan ang kanilang 
paglabag sa karapatan ng mga 
bata, ibinubwelta ng AFP ang 
akusasyon sa rebolusyonaryong 
kilusan. Panibago na namang 
kasinungalingan ang ipinagka- 
kalat ngayon ng militar nang sa- 
bihin nitong laganap umano ang 
pagrerekrut ng Bagong Hukbong 
Bayan (BHB) ng mga batang 
mandirigma. 

Patunay umano nito ang mga 
nagsisuko raw nitong Nobyem- 
bre 14 sa South Poblacion, 
Maramag, Bukidnon dahil halos 
kalahati sa kanila ay may edad 
11 hanggang 17 anyos. Sagot 
ito sa naunang batikos ng Hu- 
man Rights Watch sa AFP tung- 

kol sa pag-iimbento nito ng 
datos tungkol sa 

ilang mga batang 
nasa kustodiya nila 
para palabasing 
mga batang man- 
dirigma sila ng 

BHB. 

Samantala, sa 
Barangay Diatagon, 
Lianga, Surigao del 
Sur, iginigiit ng 

mga residente ang 

pag-alis ng mga 
sundalo ng 29th IB 


sa kanilang komunidad. Ang 
mga sundalo ay pinamumunuan 
ni Lt. Col. Henry A. Robinson Jr. 
Ang kanilang pananatili ay ba- 
hagi ng Community Operations 
for Peace and Development 
(COPD), ang bagong katawagan 
sa Reengineered Special Opera- 
tions Teams (RSOT). 

Dumating ang mga sundalo 
noong Oktubre 23 at namamala- 
gi ngayon sa Han-ayan at Km. 
16, sa kabila ng pagtutol ng 
mga residente. Inokupahan ng 
militar ang mga bahay ng mga 
sibilyan nang hindi man lamang 
nagpapaalam sa kanila. Plano 
pa nilang okupahan din ang Km. 
15 at Km. 9. 

Noong Oktubre 25 ay duma- 
ting sa erya si Caroline Khou- 
besserian, kinatawan ng Inter- 
national Committee of the Red 
Cross (ICRC). Sinabihan ni Khou- 
besserian ang militar na labag 
sa mga batas ng digma ang gi- 
nagawa nila. Binalewala lamang 
ng militar ang sinabi ng kinata- 
wan ng ICRC. 

Binalaan ng mga residente 
ang militar na kung ipagpapatu- 
loy nila ang COPD, ang mga si- 
bilyan ang lilisan upang maipa- 
kita nila ang 
kanilang 
pagtutol sa 
presensya 
ng mili- 


A 
pang 

Gloria Arroyo, inaresto 


naresto noong gabi ng Nobyembre 18 ang dating presidenteng 
T: Gloria Arroyo sa kanyang silid sa St. Luke's Medical Center sa 

Taguig City. Inilagay siya sa “hospital arrest” matapos ito iutos 
ni Judge Jesus Mupas ng Pasay City Regional Trial Court Branch 112 
kaugnay ng kasong pananabotahe sa eleksyong 2007 na isinampa 
laban sa kanya. Hindi siya maaaring magpyansa sa kasong ito. 


Labimpitong buwan na ma- 
tapos maihalal si Benigno Aqui- 
no III sa pangakong papanagu- 
tin niya ang mga korap na upis- 
yal ng nagdaang rehimen. Mata- 
gal na dapat kinasuhan at ina- 
resto si Arroyo. Ang pananabo- 
tahe sa eleksyon ay isa lamang 
sa napakaraming kaso na dapat 
isampa sa kanya. Kabilang dito 
ang mga reklamong isinampa na 
ng mga progresibong kongresis- 
ta kaugnay ng malawakang ko- 
rapsyon at laganap na paglabag 
sa karapatang-tao ng mamama- 
yan. 

Noong umaga lamang ng 
Nobyembre 18 nagpulong ang 
Commission on Elections (COME- 
LEC) para talakayin ang mga 
reklamo kaugnay sa eleksyong 
2007. Dito lamang sila nagdesi- 
syong magsampa ng kasong kri- 
minal laban kay Arroyo kaugnay 
ng kanyang pananabotahe ng 
mga resulta ng halalan sa Ma- 
guindanao. Hindi isinama si 
Mike Arroyo sa kaso dahil sa ka- 
kulangan umano ng ebidensya. 

Ibinatay ang isinampang ka- 
so sa mga sinumpaang salaysay 
nina Norie Unas, isa sa mga pa- 
ngunahing katiwala ni da- 
ting Maguindanao Gov. 
Andal Ampatuan Sr., da- 
ting Gov. Zaldy Ampatuan 
ng Autonomous Region 
for Muslim Mindanao, at 
dating COMELEC Pro- 
vincial Supervisor 
Lintang Bedol. Agad 
itong isinampa sa 
Pasay City Regional 
Trial Court. 

Bukod sa dating 
pangulo, kinasuhan 
din at hinainan ng 
mandamyento de aresto 
sina Ampatuan Sr. (naka- 

detine sa Bicutan Detention 
Center) at Bedol (nakabimbin sa 
Camp Crame). 

Bago siya sinampahan ng ka- 
so at inaresto, nagtangka si Ar- 
royo at asawang si Mike na 
umalis ng Pilipinas para umano 
magpagamot sa ibang bansa. 
Ito ay matapos katigan ng Korte 
Suprema ang petisyon ng mga 
Arroyo na pansamantalang pa- 
walambisa ang pagbabawal sa 
kanilang mangibang-bansa. 
Ayon sa Korte Suprema, may ka- 
rapatang bumyahe ang mga Ar- 
royo dahil wala pang nakasam- 
pang kaso laban sa kanila. 

Sinuway ng Department of 
Justice ang kautusan ng Korte 
Suprema sa katwirang hindi pa 
sila nakapagsusumite ng apela 
sa hukuman laban sa kautusan 
nito. Pinigil ng mga tauhan ng 
Bureau of Immigration sa Ninoy 
Aquino International Airport na 
makaalis ng bansa ang mag-asa- 
wang Arroyo. 

Muling pinagtibay ng Korte 
Suprema noong Nobyembre 18 
ang desisyon nitong payagang 
bumyahe sa 
ibang 


bansa ang mag-asawang Arroyo. 
Subalit nawalan ito ng saysay 
nang maisampa na ng COMELEC 
ang kaso laban kay Gloria Arro- 
yo at iutos ng Pasay City Re- 
gional Trial Court ang pag- 
aresto sa kanya. 

Gayunpaman, masyado pang 
maaga upang ipagbunyi ang 
mga pangyayari. Walang katiya- 
kan na malilitis na nga si Arroyo 
sa kasong pananabotahe ng 
eleksyon. Maaari pa niyang lu- 
sutan ito dahil sa teknikalidad. 
Agad na nakapaghain ng peti- 
syon ang mga abugado ni Arro- 
yo para ipawalambisa ang man- 
damyento de aresto dahil ang 
Sandiganbayan daw ang dapat 
na sumaklaw sa matataas na 
upisyal ng gubyernong may ki- 
nakaharap na kaso, at hindi ang 
mga regional trial court. 

Hindi malayo ang posibilidad 
na sadyang palulusutin si Arroyo 
nang dahil sa teknikalidad. Ma- 
lakas na ang ugong-ugong no- 
ong eleksyong 2010 na may ka- 
sunduan na sina Arroyo at Be- 
nigno Aquino III na hahayaang 
manalo at maupo sa poder si 
Aquino kapalit ng kaluwagan ni- 
to sa mga kasong kriminal ng 
kampong Arroyo. Kailangan nga 
lamang na palabasing ginawa ng 
rehimeng Aquino ang lahat para 
malitis at maparusahan sina Ar- 
royo. 

Dapat maging mapagmatyag 
ang sambayanang Pilipino 
para hindi sila maisahan at 
manaig pa rin ang kataru- 
ngan. 
Samantala, nakalusot 
sa mahigpit na mga gwar- 
dya ng St. Luke's Me- 
dical Center ang ilang 
raliyista nitong Nob- 
yembre 20 para igi- 
it ang paglipat kay 
Arroyo sa kulungan 
at hindi manatili sa 
isang mamahaling ospi- 
tal. Anila, dapat panana- 
gutin si Arroyo sa kan- 
yang mga krimen sa ba- 
yan at hindi bigyan ng 
espesyal na pagtrato. iŒ 

HM sa sayong pacar 

Bagong mga gubyerno 
sa Greece at Italy, 
sinalubong ng protesta 


pinuno sa Greece at Italy. Binatikos ng mga nagpoprotesta 


Gino = ng malalaking protesta ang pag-upo ng bagong mga 


ang mga balak na ipatupad na mga hakbangin sa pagtitipid o 
austerity measures na dikta ng International Monetary Fund (IMF), 
European Central Bank (ECB) at European Commission (EC). 


Noong Nobyembre 17, mahi- 
git 50,000 mamamayan ng 
Greece ang nagmartsa sa mga 
lansangan ng Athens at Thessa- 
noliki laban sa austerity meas- 
ures. Ito ang dalawang pinaka- 
malalaking syudad ng Greece. 
Ang martsa ay inilunsad rin pa- 
ra gunitain ang “Madugong Pag- 
aalsa ng mga Estudyante” laban 
sa itinayong hunta militar no- 
ong 1973 na suportado ng US. 

Isinigaw ng mga nagmarsta 
ang “EU and IMF go Out!” (EU at 
IMF Layas!) Isang raliyista ang 
nasugatan sa ulo dahil sa pam- 
babatuta ng mga pulis na huma- 
rang sa kanilang martsa. Mahigit 
50 ang inaresto at ikinulong, 
kabilang ang mga nadakip sa 
grupong lumusob sa gusali ng 
Goldman Sachs. 


Nagbanta namang 


maglunsad ng sunud- Co. 


sunod na welga | 
hanggang sa kata- N 
pusan ng taon ' 
ang 
mga 
un- 


yon ng mga manggagawa sa 
Greece kung hindi babaguhin ni 
Papademos ang mga patakarang 
anila'y naghahatid sa Greece sa 
lubusang pagkalugmok. 

Sa Italy, naglunsad rin ng 
martsa noong Nobyembre 17 
ang ilampung libong estudyante 
sa iba't ibang syudad upang ipa- 
hiwatig ang kanilang pagkamuhi 
sa bagong punong ministro da- 
hil hindi ito nailuklok sa pama- 
magitan ng eleksyon at dahil sa 
itinataguyod niyang mga pata- 
karang anti-mamamayan. Tumi- 
gil din ang operasyon ng mga 
bus, taksi, tren at eroplano bun- 
sod ng welga sa transportasyon. 

Binansagan ng mga nagpro- 
testa na “gubyerno ng mga 
bangko” ang pansamantalang 
gubyerno ni Monti lalupa't puro 


Girian sa Greece: Nilalabanan ng mga nagpoprotesta ang sumasalakay 
na pulis gamit ang malaking basurahan bilang pananggalang 

mga teknokrata ang kanyang 
mga hinirang na myembro ng 
gabinete. 

Ang mga kilos protesta ay 
muling sumiklab matapos mag- 
kasunod na nagbitiw sa pwesto 
ang mga punong ministro ng 
Greece at Italy. Noong Nobyem- 
bre 10 ay nagbitiw si Prime Mi- 
nister George Papandreou ng 
Greece. Pinalitan siya ni Lucas 
Papademos, isang banker at da- 
ting bise presidente ng ECB. Sa 
harap ng malawakang pagtutol, 
nabigo si Papandreou na ipatu- 
pad ang mga austerity measures 
at ipinanukalang idaan muna sa 
reperendum ang programa sa 
pagsalba ng ekonomya ng Gre- 
ece na sinang-ayunan niya sa 
pulong ng EU Summit noong Ok- 
tubre. (Basahin ang Ang Bayan, 
Nobyembre 7 para sa iba pang 
detalye.) 

Noon naman Nobyembre 12, 
napilitan ding magbitiw si Prime 
Minister Silvio Berlusconi ng 
Italy matapos siya mabigong ma- 
kuha ang mayoryang boto sa par- 
lamento. Pero bago pa siya mag- 
resayn, inaprubahan na ng parla- 
mento ang mga hakbangin na 
iginigiit ng mga bansang kapwa 
nila kabilang sa EU para makaba- 
wi umano ang ekonomya. Ang 
pumalit sa kanya ay si Mario 
Monti, isang dating Commission- 
er ng EU, ekonomista at presi- 
dente ng Boccuni University. 

Samantala, napatalsik ang 
naghaharing Socialist Party sa 
Spain sa eleksyong parlamento 
idinaos nitong Nobyembre 20. 
Ang pagkabigo ng SP na muling 
makuha ang mayorya ay resulta 
ng pagpapatupad ng nagdaang 
gubyerno ni Prime Minister Jose 
Luis Rodriguez Zapatero na mga 
austerity measures sa gitna ng 
pagdausdos ng Spain sa krisis. 

Nakuha ng Popular Party ang 
mayorya sa parlamento na nau- 
na nang nagpahayag ng ipatu- 
tupad ang mga patakaran sa 
pagtitipid na ipinapataw ng Eu- 
ropean Union. AB 

Hustisya para sa Kananga 3, iginigiit 


ISANG taon na ang nakalilipas mula nang maganap ang 
Masaker sa Kananga, Leyte pero hindi pa nakakamit ang 
hustisya para sa mga biktima. 

Nangyari ang masaker noong Nobyembre 15, 2010 
nang pagbabarilin ng mga sundalo ng 19th IB ang isang 
grupong pinamumunuan ni Leonardo Co, isang tanyag na 
syentista, habang nangangalap ng mga binhi sa kaguba- 
tan ng Kananga. Bukod kay Co, napaslang din ang mga 
kasama niyang si Julius Borromeo at Sofronio Cortez. 

Ayon sa militar, ang tinaguriang Kananga 3 ay nada- 
may nang magkaengkwentro ang mga sundalo at Bagong 
Hukbong Bayan (BHB). Pinabulaanan ng mga testigo ang 
ebidensyang nakalap ng fact-finding mission. Ayon din sa 
BHB, walang yunit ng hukbo doon nang maganap ang 
masaker. 

Sa isang piket sa tanggapan ng Department of Jus- 
tice, sinabi ni Dr. Giovanni Tapang, convenor ng Justice 
for Leonard Co Movement, na wala pang ginagawa ang 
administrasyong Aquino para malutas ang kaso. Sa halip 
na bigyan ng hustisya ang mga biktima, pinawalansala 
ng Department of Justice (DOJ) at National Bureau of 
Investigasyon ang mga elemento ng 19th IB na pumatay 
sa tatlo. 


Pagtaas ng singil sa kuryente, pamasahe, 
tinutulan ng kababaihan 


MARIING tinutulan ng GABRIELA ang pagtaas ng singil sa 
kuryente at pamasahe. Noong Nobyembre 7, naglunsad 
ng kilos-protesta ang mga kababaihan mula sa iba't 
ibang komunidad para igiit sa rehimeng Aquino na pigi- 
lan ang pagtaas ng presyo ng langis at nakaambang pag- 
taas ng singil sa kuryente ngayong buwan. 

Sa isang piket sa harap ng sangay ng Meralco sa ED- 
SA-Kamuning Road, Quezon City, kinundena ng mga ka- 
anib ng GABRIELA ang 44-sentimo kada kilowatt-hour 
(kwh)na pagtaas sa presyo ng kuryente. Anila, madadag- 
dagan ng humigit-kumulang P44 ang bayarin sa kuryen- 
te ng isang pamilya na kumokonsumo ng 100 kwh kada 
buwan. Kung anu-ano ang ginagawa nilang pagtitipid pa- 
ra magkasya ang badyet ng pamilya dahil kumakaunti ang 
badyet sa pagkain at mga pangangailangan sa paniba- 
gong pagtaas ng singil sa kuryente. 

Pagkatapos nito, tumungo sila sa upisina ng Land 
Transportation and Franchising Regulatory Board para 
ipahayag ang pagtutol nila sa petisyon para sa pagtaas 
ng pamasahe sa dyip na inihain ng ilang grupong pan- 
transportasyon (hindi kasama ang PISTON). Anila, imbes 
na humiling ng panibagong pagtaas ng pasahe ay dapat 
kundenahin nila ang pakikipagsabwatan ni Aquino sa ma- 
laking kartel ng langis at manawagan ng pagtigil sa pag- 
taas ng presyo ng langis o pagtanggal ng 12% VAT (Va- 
lue Added Tax) sa presyo ng langis. 

N BALITA | 


Kilusang “Occupy”, 
nagpapatuloy sa kabila 
ng pandarahas 


SUNUD-SUNOD ang pagtatangka ng US 
na buwagin ang mga kampong itinayo 
ng kilusang “Occupy” sa iba't ibang 
bahagi ng bansa noong Nobyembre 11 
hanggang 17. Mahigpit na kinokoordi- 
na ng Office of Homeland Security ang 
pagbuwag sa tinatayang pinakamala- 
lakas na kampo sa 18 syudad, kabilang 
ang pinakauna sa Zucotti Park sa New 
York City, ang Occupy Wall Street 
(OWS). Naging marahas ang pamama- 
raan ng mga pulis, mula sa pagsaboy 
ng pepper spray laban sa mga raliyista 
hanggang sa paggamit ang buldoser 
para buwagin ang kanilang mga tolda. 

Pero sa halip na magapi ang mga 
raliyista, lalo lamang lumaganap ang 
kanilang mga panawagan. Noong Nob- 
yembre 17, nanawagan ang OWS sa 
lahat ng mga kilusang “Occupy” sa bu- 
ong mundo para labanan ang panggi- 
gipit ng estado. 

Sa New York City, mahigit 30,000 
estudyante, manggagawa at iba pang 
sektor ng mamamayan ang naglunsad 
ng mga kilos-protesta sa Manhattan, 
sentrong bahagi ng New York City at 
base ng Wall Street kung saan mata- 
tagpuan ang pinakamalalaking bang- 
ko at sentro ng pinansya sa US at bu- 
ong daigdig. Itinaon ang kilos-pro- 
testa sa debate ng super-committee 
ng Kongreso ng US tungkol sa dagdag 
na 52.5 trilyong kakaltasin sa badyet 
ng gubyerno sa 2012. Ito ang pinaka- 
malaking mobilisasyon na naganap sa 
dalawang buwan nang pag-iral ng ki- 
lusan. 

Matagumpay na naharangan ng 
mga raliyista ang limang daanan pa- 
pasok ng Wall Street. Tinangka rin ni- 
lang lusubin ang New York Stock 
Exchange na plano sana nilang ipara- 
lisa pero dinumog na sila ng susun-su- 
song mga pulis na nambomba ng pep- 
per spray, nambugbog at nang-aresto 
ng mga demonstrador. 

Kasabay nito, libu-libo ring mama- 
mayan ang naglunsad ng mga kilos- 
protesta sa mahigit 30 syudad ng US 
at sa ibang panig ng mundo. 

Itakwil ang paghahari 
ng imperyalismong US sa Asia-Pacific 


ekonomya ng imperyalismong US, nakatuon 

ito ngayon sa pag-iibayo ng dominasyon ni- 
to sa rehiyon ng Asia-Pacific. Tahasang iwinawas- 
iwas ngayon ng US ang kapangyarihan nito sa 
ngalan ng tinagurian nitong "America's Pacific 
Century," isang balangkas para palawakin at pata- 
tagin ang kaharian ng imperyalismong US sa rehi- 
yon at gapiin ang lahat ng nakikitang hamon o 
banta sa paghaharing ito. 

Idineklara kamakailan ng mismong pinuno ng 
imperyalismong US na si Barack Obama na, "Iti- 
natakda ng aming panghabampanahong interes 
sa rehiyon ang panghabampanahong presensya 
namin sa rehiyon. Ang US ay isang kapangyarihan 
sa Pacific, at palagian kaming mananatili rito." Sa 
paglalahad naman ni US Secretary of State Hillary 
Clinton, idineklara niya na ang "paglalagak ng 
makabuluhang pinalaking puhunan sa rehiyong 
Asia-Pacific" ang "susi sa ka- 
saganahan at seguridad" 


SG: harap ng nagpapatuloy na pagkalugmok ng 


10 araw na atake 
ng AFP sa NEMR, bini- 
PAHINA 4 


Mga tampok 
sa isyung ito... 


go ng BHB 


Magkasunod na 
opensiba sa Samar 


ng US. 

Ang mga deklarasyong ito at kaakibat na hak- 
bangin ng imperyalismong US ay walang ibang 
patutunguhan kundi ang pagpapaigting ng pang- 
hihimasok ng US sa pulitika, militar, ekonomya at 
diplomasya ng mga bansa sa Asia-Pacific. Upang 
bigyang-matwid ang panghihimasok ng US, pina- 
lalabas nito na ang mga bansa sa rehiyon ay "sa- 
bik sa ating pamumuno." 

Pinaiigting ng imperyalismong US ang panghi- 
himasok nito sa Asia-Pacific dahil batid nitong 
napakahalaga ito sa pagbangon ng ekonomya ng 
US mula sa resesyon. Pinaglalawayan ng imperya- 
lismong US ang malawak na pamilihan sa Asia. 
Ayon mismo kay Clinton: "Ang mga bukas na pa- 
milihan sa Asia ay nagbibigay sa United States ng 
wala pang kapantay na 
oportunidad para sa pa- 
mumuhunan at pakiki- 

pagkalakalan.. Ang 

pagbangon ng eko- 
nomya ng US ay 
nakasalalay sa 
pag-eeksport at 
kakayahan ng 
mga kumpan- 
yang Amerika- 
no na saman- 
talahin ang 
malawak at lu- 
malawak na pa- 
milihan sa Asia." 

Noong nakara- 
ang taon, umabot 

sa 5320 bilyon ang 
inieksport ng US sa 
rehiyon, katumbas 
ng empleyo ng 
850,000 trabaho sa 


Gloria Arroyo, inaresto 

PAHINA 7 


Mga tuntunin sa paglilimbag 


1. Ang sinundang pahina, na eksaktong kopya ng pahina 1 maliban sa mas mapus- 
yaw ang masthead o logo ay para sa mga gumagamit ng mimeo machine o naglilim- 
bag sa paraang v-type. Idinisenyo ito para hindi madaling makasira ng istensil. 


2. Pag-print sa istensil: 
Sa print dialog, i-check ang Print as image 


Alisin ang check sa Shrink oversized pages to paper size 
I-click ang Properties 


Tiyaking naka-set sa 100% ang Scaling 


a) 

b) 

k) 

d) I-click ang Advanced 
e) 

d) Ituloy ang pag-print 


3. Hinihikayat ang mga kasama na ipaabot sa patnugutan ng AB ang anumang 
problema kaugnay ng paglilimbag sa pamamagitan ng v-type. Magpadala ng email sa 
angbayan@yahoo.com 


